---
# System prepended metadata

title: $h$-indeks

---

# $h$-indeks

Znanstveni raziskovalci objavljajo članke, te pa v svojih člankih citirajo (omenjajo) drugi raziskovalci. Uspešnost raziskovalca se meri tako po številu člankov kot po številu citatov. Ena od ocen, ki upošteva oboje, se imenuje *$h$-indeks*.  To je največje celo število $h$, tako da za vsaj $h$ člankov raziskovalca velja, da je vsak od njih citiran vsaj v $h$ različnih člankih.  Napiši program, ki izpiše $h$-indeks raziskovalca na podlagi števila njegovih člankov in števila citatov za vsak posamezen članek.

## Vhod

Prva vrstica vsebuje število člankov ($n$), druga pa $n$ celih števil z intervala $[0, 10^9]$, ločenih s po enim presledkom, ki predstavljajo število citatov za posamezne članke.

## Izhod

Izpiši $h$-indeks.

## Omejitve vhoda

* (30 točk) $n \in [1, 1000]$.
* (70 točk) $n \in [1, 10^5]$.

## Primer

### Vhod

```
5
6 0 4 3 4
```

### Izhod

```
3
```

### Obrazložitev primera

Prvi, tretji in četrti članek so citirani vsaj po trikrat, zato je $h$ enak najmanj 3. Za $h = 4$ pa bi moral biti četrti članek citiran vsaj štirikrat.